






KĖDAINIŲ RAJONO SAVIVALDYBĖS TARYBA


SPRENDIMAS
DĖL KĖDAINIŲ RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI 2024–2026 M. VEIKSMŲ PLANO PATVIRTINIMO IR JO ĮGYVENDINIMO KOORDINATORIAUS SKYRIMO

2024 m. balandžio 26 d. Nr. TS-95
Kėdainiai

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalimi, 17 straipsnio 2 dalies 2 punktu ir Lietuvos Respublikos Vyriausybės 2016 m. sausio 14 d. nutarimu Nr. 22 „Dėl Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos patvirtinimo“, Kėdainių rajono savivaldybės taryba n u s p r e n d ž i a:
1. Patvirtinti Kėdainių rajono savivaldybės neformaliojo suaugusiųjų švietimo ir tęstinio mokymosi 2024–2026 m. veiksmų planą (pridedama).
2. Paskirti Kėdainių suaugusiųjų ir jaunimo mokymo centrą Kėdainių rajono savivaldybės neformaliojo suaugusiųjų švietimo ir tęstinio mokymosi 2024–2026 m. veiksmų plano koordinatoriumi.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.




Savivaldybės meras				                    Valentinas Tamulis



















     
[bookmark: _GoBack]PATVIRTINTA
Kėdainių rajono savivaldybės tarybos
2024 m. balandžio 26 d. sprendimu Nr. TS-95

KĖDAINIŲ RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI 2024–2026 M. VEIKSMŲ PLANAS

I SKYRIUS
BENDROSIOS NUOSTATOS

1. [bookmark: _Hlk161924905]Kėdainių rajono savivaldybės neformaliojo suaugusiųjų švietimo ir tęstinio mokymosi 2024–2026 m. veiksmų plane (toliau – Veiksmų planas) pateikti tikslas, uždaviniai ir priemonės, kurias siekiama įgyvendinti.
2. Veiksmų planas parengtas atsižvelgiant į Lietuvos Respublikos neformaliojo suaugusiųjų švietimo ir tęstinio mokymosi 8 straipsnio „Neformaliojo suaugusiųjų švietimo ir tęstinio mokymosi planavimas“ 2 punktu „Savivaldybės taryba, atsižvelgdama į Vyriausybės patvirtintas nacionalines plėtros programas, savivaldybės gyventojų, darbdavių, kitų socialinių partnerių poreikius, tvirtina savivaldybės neformaliojo suaugusiųjų švietimo ir tęstinio mokymosi veiksmų planą ir skiria jo įgyvendinimo koordinatorių“.
3. Veiksmų planu siekiama įgyvendinti Kėdainių rajono savivaldybės 2024–2026 metų strateginio veiklos plane, patvirtintame Kėdainių rajono savivaldybės tarybos 2024 m. vasario 15 d. sprendimu Nr. TS-23 „Dėl Kėdainių rajono savivaldybės 2024–2026 metų strateginio veiklos plano tvirtinimo“, apibrėžtą Švietimo ir ugdymo programos 001-01-02 uždavinio – „Užtikrinti neformaliojo ugdymo dermę“, 001-01-02-03 priemonę „Įgyvendinti neformaliojo suaugusiųjų švietimo ir tęstinio mokymosi veiksmų planą“.
4. Kėdainių rajono savivaldybės neformaliojo suaugusiųjų švietimo ir tęstinio mokymosi 2024–2026 m. veiksmų plano paskirtis – plėtoti ir tobulinti Kėdainių rajono savivaldybės suaugusiųjų švietimo ir tęstinio mokymosi sistemą, sudarant sąlygas suaugusiųjų asmenų darbinei ir socialinei įtraukčiai, aktyviam pilietiškumui ir asmeniniam tobulėjimui. 
5. Veiksmų plane vartojamos sąvokos suprantamos taip, kaip jos apibrėžtos Lietuvos Respublikos neformaliojo suaugusiųjų švietimo ir tęstinio mokymosi įstatyme bei kituose teisės aktuose.

II SKYRIUS
SITUACIJOS ANALIZĖ

6. Lietuvos Respublikos Seimo patvirtintoje Lietuvos pažangos strategijoje „Lietuva 2030“ numatytas sumanios visuomenės pažangos rodiklis, atskleidžiantis mokymosi visą gyvenimą lygį visuomenėje. 2030 m. siekiama, kad pagal šį rodiklį Lietuva užimtų ne žemesnę kaip 17 vietą tarp visų Europos Sąjungos šalių.
7. Europos bendradarbiavimo ir plėtros organizacijos vykdomas ir Europos Komisijos remiamas pasaulinis darbo jėgos įgūdžių vykdomas tyrimas (PIAAC) atskleidžia darbuotojų gebėjimus ir turimas kompetencijas bei jų praktinį panaudojimą darbe, namuose ar bendruomenėje sprendžiant konkrečias problemas. Tyrimo rezultatai padeda prognozuoti, kokių įgūdžių reikės darbuotojams ateityje. Todėl svarbu, kad įvairioms gyventojų grupėms, pagal jų poreikius, jų gyvenamoje vietovėje būtų teikiamos mokymosi paslaugos: padedančios atnaujinti bendruosius visą gyvenimą trunkančio mokymosi gebėjimus, taikomos lanksčios mokymosi formos bei prieinamas profesinis mokymasis ar studijos, didinamas kultūros įstaigų (muziejų, bibliotekų), bendruomenių, sporto ir kitų organizacijų, kurios sukuria kūrybingą ir inovatyvią neformaliojo suaugusiųjų mokymosi ir savišvietą, vaidmuo.
8. Veiksmų planu siekiama užtikrinti Kėdainių rajono savivaldybės neformaliojo suaugusiųjų švietimo ir tęstinio mokymosi 2021–2023 m. veiksmų plane iškeltų tikslų tęstinumą ir sudaryti sąlygas suaugusiems tenkinti savišvietos poreikį, lavinti kūrybinius gebėjimus, tobulinti bendrąsias ir profesines kompetencijas, skatinti tapti aktyviais demokratinės visuomenės nariais.
9. Kėdainių suaugusiųjų ir jaunimo mokymo centro duomenimis, įgyvendinant Kėdainių rajono savivaldybės neformaliojo suaugusiųjų švietimo ir tęstinio mokymosi 2021–2023 m. veiksmų planą buvo įgyvendintos 23 kompetencijų tobulinimo programos: 2021 m.  – 7; 2022 m. – 9; 2023 m. – 7. Programas vykdė 4 Kėdainių rajono švietimo įstaigos:  Kėdainių švietimo pagalbos tarnyba, Kėdainių suaugusiųjų ir jaunimo mokymo centras, Kėdainių lopšelis-darželis „Puriena“, Kėdainių dailės mokykla; 5 nevyriausybinės organizacijos: Kėdainių rajono Motinystės mokykla, Asociacija „Savirealizacijos erdvė“, Kėdainių trečiojo amžiaus universitetas, Lietuvos pagyvenusių žmonių asociacijos Kėdainių skyrius, Senasis Kėdainių trečiojo amžiaus universitetas ir 2 kultūros įstaigos: Kėdainių krašto muziejus, Kėdainių kultūros centras. Programose buvo plėtojamos informacinės visuomenės technologijų kompetencijos, fizinio aktyvumo, sveikatos palaikymo, šeimos narių slaugos ir pagalbos namuose kompetencijos, psichologinių žinių, saviugdos, bendravimo ir bendradarbiavimo kompetencijos.
10. 2022 – 2023 m. Kėdainių suaugusiųjų ir jaunimo mokymo centro (toliau – Kėdainių SJMC) atliktos Kėdainių rajono neformaliojo suaugusiųjų švietimo dalyvių, taip pat šią veiklą organizuojančių neformaliojo suaugusiųjų švietimo teikėjų apklausos duomenimis (apibendrinti rezultatai skelbiami Kėdainių SJMC interneto svetainėje https://smc.kedainiai.lm.lt/veiksmu-planas):
10.1. artimiausiu laikotarpiu Kėdainių regione pageidaujamos prioritetinės suaugusiųjų bendrųjų kompetencijų plėtojimo kryptys: psichologinių žinių gilinimas, saviugda, bendravimo ir bendradarbiavimo skatinimas, sveikatos palaikymas, fizinio aktyvumo didinimas, sveika gyvensena; meninės saviraiškos ir liaudies amatų praktikos;
10.2. labai svarbu, kad mokymosi paslaugos būtų prieinamos pagal poreikius įvairioms suaugusiųjų gyventojų grupėms kuo arčiau jų gyvenamosios vietos, taikomos lanksčios  mokymosi formos, derinamos su dalyvių darbo laiku, taip pat didinamas kultūros įstaigų (muziejų, bibliotekų), bendruomenių, nevyriausybinių organizacijų, formuojančių kūrybišką ir inovatyvią neformaliojo suaugusiųjų mokymosi ir savišvietos kultūrą, vaidmuo;
10.3. tinkamiausiomis kompetencijų tobulinimo vietomis nurodomos viešosios erdvės: kultūros įstaigos, rekreacinės zonos ir švietimo institucijos, kur mokomasi kontaktiniu būdu; 
10.4. koordinuotomis pastangomis būtina tobulinti ir užtikrinti tinkamą informacijos sklaidą apie suaugusiųjų edukacinius poreikius ir neformaliojo suaugusiųjų švietimo įgyvendinamas priemones Kėdainiuose. 
11. Pagrindinis neformaliojo suaugusiųjų mokymosi finansavimo šaltinis – Kėdainių rajono savivaldybės ir pačių besimokančiųjų lėšos, neformaliojo suaugusiųjų švietimo veikla vykdoma pasitelkiant neformaliojo švietimo įstaigų žmogiškuosius išteklius, taip pat panaudojant įstaigų pajamas, rėmėjų ir kt. lėšas.

III SKYRIUS
VEIKSMŲ PLANO TIKSLAS IR UŽDAVINIAI

12. Veiksmų plano tikslas – plėtoti mokymosi visą gyvenimą kokybiškų paslaugų įvairovę, sudarant sąlygas suaugusiųjų socialinei ir darbinei įtraukčiai, aktyviam asmeniniam tobulėjimui.
13. Veiksmų plano uždaviniai:
13.1. Koordinuoti, stebėti, vertinti ir viešinti neformaliojo suaugusiųjų švietimo ir tęsinio mokymosi veiklos įgyvendinamas priemones;
13.2. Sudaryti palankesnes sąlygas suaugusiems Kėdainių rajono gyventojams dalyvauti mokymosi visą gyvenimą veiklose pagal jų poreikius ir formuoti teigiamas mokymosi visą gyvenimą nuostatas.



IV SKYRIUS
VEIKSMŲ PLANO ĮGYVENDINIMAS

14. Veiksmų planas įgyvendinamas pagal 1 priede pateiktas priemones. Priemonių įgyvendinimo pasiekimo rodiklis – įgyvendintų neformaliojo suaugusiųjų švietimo ir tęstinio mokymosi programų (toliau – Programa) skaičius.
15. Veiksmų plano įgyvendinimą koordinuoja ir Programoms vykdyti skirtas Kėdainių rajono savivaldybės biudžeto lėšas administruoja Kėdainių suaugusiųjų ir jaunimo mokymo centras.
16. Veiksmų plano įgyvendinimo priemonių (programų) atranka vykdoma kasmet konkurso būdu. Mero potvarkiu sudaroma komisija programoms vertinti pagal Kėdainių suaugusiųjų ir jaunimo mokymo centro direktoriaus patvirtintus konkurso nuostatus.
17. Veiksmų plano įgyvendinimo stebėseną vykdo Kėdainių suaugusiųjų ir jaunimo mokymo centras pagal 1 priede nurodytus vertinimo kriterijus.
18. Veiksmų plano įgyvendinimo priemonių finansavimo šaltiniai: Kėdainių rajono savivaldybės biudžeto lėšos, Programos teikėjo lėšos, kiti finansavimo šaltiniai.
19. Veiksmų plano įgyvendinimo rezultatai skelbiami Kėdainių suaugusiųjų ir jaunimo mokymo centro interneto svetainėje.
20. Veiksmų planas keičiamas Kėdainių rajono savivaldybės tarybos sprendimu.

______________________

Kėdainių rajono savivaldybės neformaliojo suaugusiųjų švietimo ir tęstinio mokymosi 2024–2026 m. veiksmų plano 
1 priedas

KĖDAINIŲ RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI 2024–2026 M. METŲ VEIKSMŲ PLANO ĮGYVENDINIMO PRIEMONĖS

	Eil. Nr.
	Priemonės pavadinimas
	Pasiekimo
rodiklis
	Vykdytojai
	Vertinimo kriterijų reikšmė
(programomis)
	Savivaldybės biudžeto
lėšos (eurais)


	
	
	
	
	2024 m.
	2025m.
	2026 m.
	2024 m.
	2025m.
	2026 m.

	[bookmark: _Hlk68697161]1 uždavinys: koordinuoti, stebėti, vertinti ir kokybiškai viešinti neformaliojo suaugusiųjų švietimo ir tęsinio mokymosi veiklos įgyvendinamas priemones.

	1.1.
	NSŠ ir tęstinio mokymosi programų finansavimo, atrankos konkurso organizavimas, finansuotų programų administravimas, stebėsena. 
	Atrankos konkursų 
skaičius
	Koordinatorius
	1
	1
	1
	
	
	

	2 uždavinys: Sudaryti palankesnes sąlygas suaugusiems Kėdainių rajono gyventojams dalyvauti mokymosi visą gyvenimą veiklose pagal jų poreikius ir formuoti teigiamas mokymosi visą gyvenimą nuostatas.

	2.1.
	Kūrybinio pažinimo ir saviraiškos poreikių tenkinimas, meninių gebėjimų ir kompetencijų lavinimas, įskaitant muziką, scenos meną, literatūrą ir vizualinį meną, pasitelkiant etninę kultūrą
	Programų
skaičius
	Neformaliojo suaugusiųjų
švietimo ir tęstinio mokymosi teikėjai
	




9
	




9
	




9
	
	
	

	2.2.
	Socialinės, emocinės ir sveikos gyvensenos kompetencijos tobulinimas – asmens savimonė ir savitvarda, socialinis sąmoningumas, tarpusavio santykių kūrimo gebėjimai, atsakingas sprendimų priėmimas ir asmens rūpinimasis fizine ir psichine sveikata.
	Programų
skaičius
	Neformaliojo suaugusiųjų švietimo ir tęstinio mokymosi teikėjai
	
	
	
	
	
	

	Iš viso:
	10
	10
	10
	9000
	9 000
	10 000

